polyglot-tagger/wikipedia-language-snippets-filtered huggingface dataset:
جب 1975ء میں والس محمد کو نیشن آف اسلام کا سپریم منسٹر بنایا گیا تو اس نے فوری طور پر اپنے باپ کے عقائد کی ازسرنو تشکیل شروع کر دی تا کہ نیشن آف اسلام کو مروجہ سنی اسلام کے قریب لایا جا سکے۔
1978ء میں تبدیلیوں کے ساتھ‍ سخت مقابلہ اور نتیجتا نیشن آف اسلام کے خاتمے کے بعد لوئس فرح خان اور اس کے حامیوں نے والس فارڈ محمد اور الایجا محمد کی قائم کردہ بنیادوں پر اصل نیشن آف اسلام کی تعمیرنو کا فیصلہ کیا۔
نیشن آف اسلام کی تعلیمات کے مطابق سیاہ فام لوگ ایک قوم ہیں اور کے ذریعے ایک منصوبے کے تحت انھیں گزشتہ تاریخ کے علم، زبان، ثقافت اور مذہب سے محروم رکھا گیا جس سے وہ واقعتا اپنی زندگیوں کا اختیار کھو بیٹھے۔
ان تعلیمات میں نیشن آف اسلام اس بات پر زور دیتی ہے کہ سیاہ فام لوگ غلامی کی جس تجربہ سے گزرے ہیں وہ بائیبل کی پیشگوئی کی حقیقت تھی اور اسی لیے سیاہ فام لوگ حضرت ابراہیم کا وہ تخم ہیں جس کا ذکر بائیبل میں کیا گیا ہے۔
نیشن آف اسلام کا دی نیشنل سنٹر اور صدر دفتر ریاست الینوائس کے شہر شکاگو میں ہے جہاں پر اس تنظیم کی علامت مسجد نمبر 2، مسجد مریم بھی قائم‎ ‎ہے۔
ان کے مطابق لوگوں کا تیسرا گروہ غریب صالح اساتذہ پر مشتمل ہے جو جانتے ہیں کہ 85٪ لوگ 10٪ لوگوں کو استعمال کر رہے ہیں اور 10٪ لوگوں کے خلاف مسلسل جدوجہد اور جنگ میں مصروف ہیں تا کہ بڑے گروہ کے ذہنوں کو آزاد کر سکیں۔
نیشن آف اسلام کے امریکا میں قیام کی 70 سالہ جشن کے موقع پر امام وارث دین محمد اور منسٹر لوئس فرح خان عوام کے سامنے گلے ملے اور سالانہ روز نجات دہندہ کے اجلاس میں اتحاد اور صلح کا اعلان کیا۔
ٹیلیوژن پر میزبان، ٹم رسرٹ، کے نیشن آف اسلام کی نسلی تعلیمات کے بارے میں ایک سوال کے جواب میں لوئس فرح خان نے جو جواب دیا اس کا ترجمہ ذیل میں ہے:
درج ذیل علامات واشارات، جنسی منقولہ امراض میں مل سکتے ہیں لیکن یہ لازمی نہیں کہ یہ تمام ایک ہر متاثرہ شخص میں ملیں، بعض اوقات ایسا بھی ہوتا ہے کہ کوئی علامت بھی ظاہر نہ ہو مثلا ایک خورد نامیہ کلامیڈیا سے متاثر ہونے والے 80 فیصد مردوں اور 50 فیصد عورتوں میں مرض ہونے کے باوجود کوئی علامت ظاہر نہیں ہوتی۔
خود بیماری کی علامات نہ رکھنے والے افراد بھی یہ امراض اپنے شریک کو منتقل کرسکتے ہیں کیونکہ علامات نہ ہونے کے باوجود بھی ان کے جسم میں عدوی ہوتا ہے
یہ امراض عورتوں میں حوضی عدوی کا باعث بن سکتے ہیں اور اس کی وجہ سے تولیدی اعضاء میں تندُّب - د پر تشدید کے ساتھ پیش - پیدا ہو کر حمل خارج از رحم اور بے باری کا باعث بن سکتی ہے۔
ذیل میں ان امراض کے نام دیے گئے ہیں جو جنسی منقولہ امراض کے زمرے میں آتے ہیں اور پھر ان کے سامنے --- اس بیماری کا موجب بننے والے خورد نامیوں کا نام درج کیا گیا ہے یہ تمام خورد نامیے میں ملوث ہونے والے عوامل میں شمار ہوتے ہیں۔
عباس بن عبد المطلب محمد صلی اللہ علیہ و آلہ و سلم کے چچا) اور عباس بن علی، علی بن ابی طالب کے بیٹے، اپنے سوتیلے بھائی حسین ابن علی کے شانہ بشانہ واقعہ کربلا میں شریک تھے۔
خطباتِ اقبال میں ہمیں کہیں کہیں برگساں کے خیالات بھی نظر آتے ہیں لیکن یہ بات واضح ہے کہ اقبال نے کبھی بھی برگساں کی اندھی تقلید نہیں کی۔
اگر یورپ برگساں کی تحریر کو دلکش شاعرانہ انداز بیان کرنے کے لیے سراہتا ہے تو مشرق کو بھی بجا طور پر فخر ہے کہ اقبال نے حیاتیاتی ارتقا‘ زمان و مکاں‘ عقل و وجدان اور احوالِ شعور جیسے پیچیدہ مسائل پر نہایت خوبصورت شاعری کے پیراے میں اظہارِ خیال کیا ہے۔
فضل محمود نے 22 اوورز میں 35 رنز دے کر 4 وکٹ لئے جس میں پہلے ہی اوور میں کورنارڈ ہنٹ کی وکٹ بھی شامل تھی جسے مسلسل دوسرے ٹیسٹ میں فضل محمود نے آغاز میں ہی دبوچ لیا تھا۔
حنیف محمد کے 103 رنز کی بدولت پاکستان 304 کا اچھا سکور ترتیب دینے میں کامیاب رہا اور 10 وکٹ سے یہ ٹیسٹ جیت کر فضل محمود نے بطور کپتان اپنی پہلی فتح کا مزہ چکھا۔
میچ میں فضل محمود نے 100 رنز پر 12 وکٹ حاصل کئے جو کہ 1993ء تک بطور کپتان بہترین بولنگ کے اعداد و شمار ہیں تاہم لاہور کے تیسرے ٹیسٹ میں ویسٹ انڈیز کھیل میں واپس آیا۔
اس کی وجہ غالباً غیر معیاری وکٹ تھی جہاں فضل محمود نے ابتدائی کھلاڑیوں کی وکٹ جلد حاصل کرلی تھی مگر وہ یہیں تک محدود رہے اور ویسٹ انڈیز 41 رنز سے یہ ٹیسٹ جیت کر 2-1 تک لے گیا تھا۔
ایک مرحلے پر پاکستان کی بیٹنگ نے میچ کو دلچسپ بنا دیا تھا مگر دوسری اننگز میں یہ تسلسل قائم نہ رہ سکا اور ٹیسٹ بغیر نتیجہ کے اختتام پذیر رہا۔
بھارت کے دورے کے بعد انگلستان کا دورہ آن پہنچا اور پاکستان ایگلٹس کی ٹیم جس میں فضل محمود بھی شامل تھے کو دورہ انگلستان کی تیاری کیلئے بھجوایا گیا۔
1954ء کے دورے انگلستان کیلئے فضل محمود کو کپتان عبدالحفیظ کاردار کا نائب مقرر کیا گیا جس کے مثبت نتائج برآمد ہوئے اور وہ بیرون ملک اس پہلی سیریز کو یادگار بنانے میں معاون بنے۔
انہوں نے لمبے اور کم رنز والے سپیل کرکے اپنی صلاحیتوں کا خوب استعمال کیا' خصوصا آکسفورڈ یونیورسٹیز کے خلاف جہاں انہوں نے 68 اوورز میں سے 37 میڈن پھینکے اور 95 رنز دے کر 7 کھلاڑیوں کی وکٹوں کو اپنے قبضے میں کیا۔
کس کو معلوم تھا کہ یہ ٹیسٹ پاکستان کی فتح پر ختم ہوگا اور عشروں تک جہاں جہاں فضل محمود کا نام لیا جائے گا وہاں اس ٹیسٹ کی یادیں تازہ ہوتی رہیں گی۔
پاکستان نے پہلے بیٹنگ کی اور 133 کا کم سکور کھاتے میں درج کروایا لیکن انگلینڈ کے ساتھ بھی کچھ مختلف نہ ہوا کیونکہ فضل محمود 53 رنز کے عوض 6 کھلاڑیوں کی اننگز کا خاتمہ کرنے کا سبب بنے تھے جبکہ ان کا ساتھ محمود حسین نے 54/4 کے ساتھ دیا تھا اور یوں انگلستان کی دوسری اننگز میں بھی کارکردگی کا یہی تسلسل قائم تھا جب انگلستان کی ٹیم 143 رنز ہی بنا سکی اور فضل محمود 46/6 لے کر نمایاں بولر تھے۔
انہوں نے لین ہٹن 5' پیٹر مے 53' ڈینس کامپٹن 29' گارڈ فرے ایونز 3' جونی وارڈل 9 اور فرینک ٹائیسن کو 3 رنز پر پویلین کی راہ دکھائی اور یوں 24 رنز سے یہ ٹیسٹ پاکستان کی جھولی میں لا ڈالا اور سیریز 1-1 سے برابر ہوگئی۔
فضل محمود اپنے ہم عصروں خان محمد اور محمود حسین کے برعکس میڈیم پیس بولنگ کرتے تھے لیکن انہیں ان سوئنگ اور آف کٹر پرغیر معمولی مہارت حاصل تھی۔
جب 1955ء میں انہیں وزڈن کرکٹر آف دی ائیر کا خطاب دیا گیا تو کہا گیا تھا کہ وہ مردوں اور لڑکوں کے ہیرو اور عورتوں کے دلوں کی دھڑکن ہیں۔
وہ اپنے وقت کے عمران خان تھے بہت کم لوگ جانتے ہیں کہ وہ 48-1947ء میں اس بھارتی کرکٹ ٹیم کا حصہ تھے جس نے آسٹریلیا کا دورہ کرنا تھا تاہم پاکستان بننے کے بعد انہوں نے فیملی کے ساتھ پاکستان شفٹ ہونے کو ترجیح دی۔
فضل محمود 13 سال کی عمر میں اسلامیہ کالج لاہور میں داخل ہوئے جہاں ان کے والد محترم غلام حسین کالج میں معاشیات کے پروفیسر تھے اور ساتھ ساتھ کالج کی کرکٹ ٹیم کے بھی انچارج تھے۔
ان کی خواہش تھی کہ فضل محمود بڑے کرکٹر بنیں اور فضل محمود کو خوش قسمتی سے اوائل عمری میں ہی مخلص کوچ ملے، جن کی محنت اور مہارت نے انہیں جلد جاں فشاں کرکٹر بنا دیا۔
فضل محمود کے والد صاحب نے مسابقتی انڈین سول سروس کا امتحان پاس کرنے کے باوجود اسلامی سکالر اور انقلابی کارکن عبیداللہ سندھی مرحوم کی قیادت میں آزادی کی تحریک کو اپنایا۔
انہوں نے فضل محمود کو صبح ساڑھے 4 بجے بیدار کرکے 5 میل پیدل چلنے اور دوڑنے کی ترغیب دی اور اس سخت شیڈول پر 7 سال بلاناغہ عمل درآمد کے ذریعے فضل محمود آگے چل کر ایک لیجنڈ کرکٹر کے روپ میں دکھائی دیئے۔
یہ اسی سخت ٹریننگ کے باعث ممکن ہوا کہ فضل محمود نے دوسرے ہی سال کالج کی کرکٹ ٹیم کو نمایاں مقام دلوا دیا اور صرف 15 سال کی عمر میں ہی انٹر کالج ٹورنامنٹ کے فائنل میں 13 رنز دے کر 5 وکٹوں کے ذریعے ٹورنامنٹ جتوا دیا۔
مارچ 1944ء میں ابھی ان کی عمر 17 سال ہی ہوئی تھی کہ انہوں نے شمالی ہندوستان کی ٹیم کیلئے رنجی ٹرافی میں اپنے فرسٹ کلاس کیریئر کا آغاز کیا۔
یہی وجہ تھی کہ بھارتی کپتان نواب منصور پٹودی فضل محمود کو ٹیم میں شامل کرنا چاہتے تھے تاہم سلیکٹر کا خیال تھا کہ وہ ابھی کم عمر ہیں۔
فضل محمود نے فائنل میں مزید 5 وکٹ لئے مگر بدقسمتی سے نارتھ زون یہ میچ ہار گیا تاہم زونل ٹورنامنٹ نے ایک بار پھر ثابت کردیا کہ وہ ٹیسٹ کرکٹ کھیلنے کی بھرپور اہلیت رکھتے ہیں۔
اس وقت ان کے ساتھ سفر کرنے والے سی کے نائیڈو اپنا بلا نکال کر فضل محمود کی ڈھال بن گئے اور کہا خبردار کسی نے فضل کو ہاتھ لگایا جس سے بلوائی بھاگ گئے۔
اس فیصلے سے وہ بھارتی ٹیم کے ساتھ آسٹریلیا کا دورہ کرسکے اور نہ ہی سر ڈان بریڈ مین کے خلاف کھیل سکے، جس کا ان کو ہمیشہ قلق رہا۔
1958ء میں پاکستان نے ویسٹ انڈیز کا دورہ کیا یہ دورہ بولرز کے لیے کچھ زیادہ خوشگوار نہیں تھا اس کی ایک وجہ یہ تھی کہ اس سیریز میں بیٹسمینوں نے رنز کے انبار لگا دئیے ایسے میں یہ فضل محمود ہی تھے جنہوں نے 320 اوورز کئے جس میں 186 اوورز مسلسل کیے پاکستان یہ سیریز 1-3 سے ہار گیا اور صرف ایک ٹیسٹ ہی میں شکست ٹلی جہاں ایک وجہ حنیف محمد کے شاندار 337 رنز تھے جس کی تکمیل کے دوران وہ کریز پر 16 گھنٹے سے زائد قیام پذیر رہے۔
فضل محمود نے اس ٹیسٹ میں 6 کھلاڑیوں کو آئوٹ کیا جبکہ بیٹسمین کی حیثیت سے انہوں نے آخری نمبر پر کھیلتے ہوئے 60 رنز بنائے جو کہ ان کی ٹیسٹ کرکٹ میں واحد نصف سنچری اور کیریئر کا سب سے زیادہ انفرادی سکور بھی تھا۔
تیسرے ٹیسٹ میں کنگسٹن کے مقام پر سر گیری سوبرز کا بلا ستم ڈھانے کو موجود تھا جہاں انہوں نے 365 ناقابل شکست رنز بنائے جو کہ ایک عالمی ریکارڈ بنا۔
پاکستان کے ابتدائی بولرز محمود حسین اور سپن بولر نسیم الغنی کے زخمی ہونے سے بولنگ کی ساری ذمہ داریاں فضل محمود کے کندھے پر منتقل ہوگئیں جس کو بخوبی نبھانے کیلئے انہیں 85.2 اوورز کرنے پڑے جسے وزڈن میگزین نے ایک مشکل ڈیوٹی قرار دیا۔
یہی وجہ تھی کہ پاکستان کو ایک اننگ کے فرق سے شکست کا سامنا کرنا پڑا تاہم پانچویں ٹیسٹ میں پاکستان کو فتح مل ہی گئی جب فضل محمود نے 83 رنز دے کر 6 کھلاڑیوں کی اننگز کا خاتمہ کیا جس میں میچ کی پہلی ہی گیند پر کونارڈ ہنٹ کی وکٹ بھی شامل تھی۔
فضل محمود کیلئے سیریز اگرچہ بعض حوالوں سے مشکل تھی تاہم اس نے پھر بھی 38.20 کی اوسط سے 20 وکٹ کھاتے میں درج کروا لئے تھے اور یہ بات فضل محمود کیلئے اطمینان بخش تھی کہ وہ اس سیریز میں پاکستان کی طرف سے سب سے زیادہ وکٹ لینے والے بولر تھے۔
1946ء کے دورہ انگلینڈ کے لیے وہ منتخب نہ ہوسکے تو بہت دلبرداشتہ ہوئے کیونکہ ان کی بولنگ کی شہرت اب لاہور سے دہلی اور بمبئی تک پہنچ گئی تھی اور سب کا خیال تھا کہ وہ منتخب ہوجائیں گے۔
1951-52ء میں ایم سی سی کی ٹیم نے جب برصغیر کا دورہ کیا تو پنجاب کے خلاف پہلے میچ میں فضل محمود نے 58 رنز دے کر 5 کھلاڑیوں کو آئوٹ کیا جس سے مخالف ٹیم فالو آن پر مجبور ہوگئی۔
ایم سی سی کے اس دورے کے بعد 28 جولائی 1952ء کو پاکستان کو ٹیسٹ سٹیٹس کا درجہ مل گیا حالانکہ پاکستان کو آزاد ہوئے ابھی صرف 5 سال ہی ہوئے تھے
فضل محمود اس مرحلے پر واحد کھلاڑی تھے جو بیٹنگ میں دوہرے ہندسے تک پہنچے لیکن لکھنئو کے دوسرے ٹیسٹ میں نتیجہ بالکل مختلف تھا جب فضل محمود نے 52 رنز دے کر 5 کھلاڑیوں کو آئوٹ کیا جبکہ دوسری اننگز میں صرف 42 رنز دے کر 7 وکٹوں کے ذریعے پورے میچ میں 94/12 کا متاثر کن فگر حاصل کرنے کے ساتھ ساتھ پاکستان کی فتح کا سبب بھی بن گئے۔
سیریز کا تیسرا ٹیسٹ بمبئی میں تھا جہاں فضل محمود کا جادو نہ چل سکا اور پاکستان اس ٹیسٹ میں 10 وکٹوں کے بھاری مارجن سے مشکلات سے دوچار ہوا حالانکہ فضل محمود نے بیٹنگ میں 8 ویں نمبر پر کھیلتے ہوئے 33 رنز بنائے تھے جس سے ایک مرحلے پر شدید مشکلات سے دوچار قومی ٹیم 60 رنز پر 6 کھلاڑی آئوٹ سے 143 رنز 7 کھلاڑی تک پہنچ گئی۔
اکتوبر 1956ء میں آسٹریلیا کی طرف سے دورہ بھارت سے منسلکہ دورے میں کراچی کے مقام پر ایک ٹیسٹ کھیلا گیا جو پاکستان کی عمدہ کارکردگی پر اختتام پذیر ہوا۔
اس ٹیسٹ میں فتح کے نمایاں کردار فضل محمود تھے جنہوں نے 114 کے عوض پورے میچ میں 13 وکٹ لے کر آسٹریلوی بیٹنگ کی کمزوریوں کو نمایاں کیا۔
اس میں پہلی اننگ میں 56 رنز کے عوض 6 کھلاڑیوں کی اننگز کا خاتمہ بھی شامل تھا جس میں کولن میکڈونلڈ17، جم برک 4، نیل ہاروے 2، آئن کریگ0، کیتھ ملر21 اور رچی بینو4 شامل تھے۔
اسی طرح کا نتیجہ دوسری اننگز میں بھی نظر آیا جب فضل محمود نے پہلے 4 کھلاڑیوں کو پویلین کا راستہ دکھایا اور 80 نز کے عوض 4 وکٹوں کے ساتھ کامیابی اختتام کیا۔
اس وقت کے کپتان امتیاز احمد نے بھی فضل محمود کی بولنگ کو بھرپور خراج تحسین پیش کیا جس سے آسٹریلوی ٹیم سمجھنے سے قاصر رہی دوسری اننگ میں فضل محمود کی گیندوں پر کولن میکڈونلڈ 3، جم برک 10، نیل ہاروے 4، آئن کریگ 18، رچی بینو56 رے لنڈوال اور آسٹریلوی کپتان آئن جانسن 0 نے وکٹ گنوائیں۔
1962ء میں انگلستان کے خلاف ہوم سیریز میں ابتداء میں ان کو ٹیم کا حصہ نہیں بنایا گیا اگرچہ بعد میں انہیں آخری ٹیسٹ کیلئے بلا لیا گیا تھا تاہم 63 اوورز میں 98 رنز دینے کے باوجود وہ ایک بھی وکٹ حاصل نہ کرسکے۔
اسی طرح 1962ء میں دورہ انگلینڈ کیلئے بھی ٹیم میں جگہ نہیں ملی مگر پاکستانی بولرز محمود حسین اور محمد فاروق کے زخمی ہونے کے بعد انہیں پاکستان سے بلا لیا گیا۔
انگلستان کی ٹیم بہت اچھا کھیل رہی تھی اور فضل محمود بولنگ میں بہت محنت کررہے تھے تاہم 60 اوورز میں ان کے حصے میں صرف 3 وکٹ آئے جس کیلئے انہیں 130 رنز دینے پڑے تھے۔
سیریز کے پانچویں ٹیسٹ میں اوول کے مقام پر وہ بہت مہنگے ثابت ہوئے کیونکہ صرف 2 وکٹوں کے حصول کیلئے 47 اوورز میں انہیں 192 رنز گنوانے پڑے تھے۔
انہوں نے متحدہ ہندوستان میں رنجی ٹرافی میں حصہ لے کر فرسٹ کلاس کرکٹ کا آغاز کیا اور قیام پاکستان کے بعد 16اکتوبر 1952ء میں بھارت کے خلاف کھیل کر اپنا کیریئر شروع کیا اور دس سال بعد 16-20 اگست 1962ء میں انگلستان کے خلاف آخری ٹیسٹ میچ کھیل کر کرکٹ کو الوداع کہا۔
گورا رنگ، دراز قامت، متناسب بدن، سلیقے سے جمی ہوئی زلفیں اور سیاہ پلکوں کے عقب سے جھانکتی ہوئی نیلی آنکھوں والے فضل محمود کو جب ہالی وڈ کی خوبرو اداکارہ ایوا گارڈنر نے پہلی دفعہ دیکھا تو مبہوت ہو کر رہ گئیں۔
1955ء میں انگریزی فلم بھوانی جنکشن کی فلم بندی کے لیے ایوا گارڈنر جب لاہور آئیں تو ان کی فضل محمود سے ملاقات ہوئی، جس میں فضل کی شاندار شخصیت اور وجاہت نے ایوا کو دیوانہ کر دیا۔
اس وقت تک فضل محمود کرکٹ کے افق پر چھا چکے تھے اور میدان میں اپنی تیز بولنگ کے سبب مشہور تھے تو میدان سے باہر مہ جبینوں کے جھرمٹ میں گھرے رہتے تھے۔
اس زمانے کی دوشیزاں اور اینگلو انڈین لڑکیوں کو کرکٹ کی سمجھ نہ تھی لیکن فضل محمود کی وجاہت کا اتنا کریز تھا کہ خواتین ان سے آٹوگراف لینے کے لیے گھنٹوں انتظار کرتیں
فضل محمود نے اسلامیہ کالج لاہور سے معاشیات کی ڈگری حاصل کرنے کے بعد 1947ء میں پاکستان سروسز بطور انسپکٹر آف پولیس جوائن کرلی اور 1952ء میں انہیں ترقی دے کر ڈپٹی سپرنٹنڈنٹ پولیس اور 1976ء میں ڈپٹی انسپکٹر جنرل آف پولیس بن گئے۔
البرٹ ایکسیلنٹ ایمچور کرکٹرز کے خلاف ان کی بولنگ تباہ کن تھی جہاں انہوں نے 4 ہیٹ ٹرکس کے ساتھ 2 موقع پر 8' 8 وکٹ لئے اور 6 مواقع پر ان کے حصے میں 7 وکٹ آئے۔
ان کی بہترین کارکردگی 7 وکٹ تھی جس کیلئے انہوں نے 9 رنز دیئے تھے تاہم انہوں نے 1957ء میں 26 رنز کے عوض 7 وکٹ بھی حاصل کی تھیں۔
ان کے ایک بھائی ڈاکٹر ظفر مسعود خلجی یونیورسٹی آف انجینئرنگ ٹیکنالوجی کے سابق وائس چانسلر رہ چکے ہیں جبکہ ان کے برادر نسبتی میاں یاور سعید سمرسٹ کائونٹی کی طرف سے کرکٹ کھیل چکے ہیں۔
سمتیوں کے مفصل ذکر کے لیے تو الگ صفحہ مخصوص ہے یہاں مضمون سمجھنے میں آسانی پیدا کرنے کی خاطر صرف اتنا بیان ہے کہ ویکٹر کو یوں سمجھ لینا چاہیے کہ یہ ہمارے مطلوبہ وراثی مادے کے لیے گویا ایک گاڑی کا کام کرتا ہے اور داخل کیے جانے والے وراثی مادے کو سمت دکھا کر اس کے مقام تک پہنچا دیتا ہے اسی لیے اس کو ویکٹر یا اردو میں سمتیہ کہا جاتا ہے۔
وراثی معالجہ یا جین تھراپی طب کا وہ شعبہ ہے کہ جسمیں کسی وراثہ میں مختلف وجوہات کی وجہ سے پیداہونے والے طفرہ کی - ایک وراثی تغیر شدہ وراثہ کو تبدلی وراثہ کی جگہ داخل کر کے - اصلاح کی جاتی ہے ۔
وراثی معالجہ ایک ایسا جدید طریقہ علاج ہے کہ جسمیں علاج کی غرض سے وراثی مادہ ایک خاص ذریعہ کہتے ہیں) کی مدد سے مریض کے جسم میں داخل کر دیا جاتا ہے اور پھر یہ داخل کردہ وراثی مادہ، جسم میں موجود نقص شدہ وراثی مادے کو درست کردیتا ہے۔
وراثی معالجے سے علما اور تحقیق کار بہت سی ایسی توقعات وابستہ کر رہے ہیں جو آج تک ممکن نہیں تھیں مثلا موروثی امراض کا کامیاب اور مکمل علاج، اس کے علاوہ وراثی معالجے کی مدد سے بعد از پیدائش وراثوں میں طفرہ کی وجہ سے نمودار ہونے والے امراض مثلا سرطان اور وائرس سے پیدا ہونے والے امراض مثلا ایڈز کے علاج کے سلسلے میں بھی اب تک کے تجربات میں وراثی معالجہ نہایت کامیاب اور پرامید رہا ہے۔
سالماتی حیاتیات میں ہونے والی ترقی نے 1980 میں علما کو اس قابل کر دیا تھا کہ وہ نہ صرف یہ کہ انسانی وراثوں کی متوالیت کو معلوم کرسیکیں بلکہ اس وراثے کی مثل تولید بھی کرسیکیں، اس قسم کی مثل تولید جو کسی خلیہ کی نہیں بلکہ ایک جین یا سالمے کی ہوتی ہے کو سالماتی مثل تولید کہا جاتا ہے۔
اسی دور کے بادشاہ مہاكوشل نے اپنی بیٹی كوسل دیوی کی مگدھ کے راجا بمبسار سے شادی کر کے جہیز کے طور پر کاشی کی سالانہ آمدنی ایک لاکھ سکہ رائج الوقت سالانہ دینی شروع کی اور اس طرح کاشی مگدھ کے زیر انتظام چلی گئی۔
چنانچہ بیوہ بہن كوسل دیوی کے دکھ سے غمگین اس کے بھائی كوسل کے بادشاہ پرسینجت نے کاشی کی آمدنی اجاتشترو کو دینا بند کر دی جس کے نتیجہ میں مگدھ اور كوسل کے درمیان میں دشمنی ٹھن گئی۔
سولہویں صدی میں مسلم مغل شہنشاہ اکبر کے دور میں وارانسی میں ہندو مت کی ثقافتی سرگرمیوں کو کافی فروغ ملا، اس نے شہر میں شیو اور وشنو کے مندروں کی تعمیر میں بھی سرمایہ کاری کی۔
1867ء میں وارانسی میونسپل بورڈ کا قیام عمل میں آیا جس سے شہر کے بنیادی ڈھانچے، صحت، صفائی، پینے کے پانی کی فراہمی اور بنیادی سہولیات میں اہم اصلاحات ہوئیں۔
وارانسی براستہ سڑک نئی دہلی کے جنوب مشرقی میں 797 کلومیٹر ، لکھنؤ کے جنوب مشرق میں 320 کلومیٹر ، الہ آباد کے مشرق میں 121 کلومیٹر اور جونپور کے جنوب میں 63 کلومیٹر کے فاصلے پر واقع ہے۔
بھارت کے کئی فلسفی، شاعر، مصنف، وارانسی کے ہیں، جن میں کبیر، رویداس، مالک رامانند، شوانند گوسوامی، منشی پریم چند، جيشكر پرساد، آچاریہ رام چندر شکلا، پنڈت روی شنکر، پنڈت ہری پرساد چورسیا اور استاد بسم اللہ خان کچھ اہم نام ہیں۔
وارانسی کو اکثر مندروں کا شہر، ہندوستان کا مذہبی دار الحکومت، بھگوان شیو کی نگری، ديپوں کا شہر، علم نگری وغیرہ جیسے ناموں سے بھی یاد کیا جاتا ہے۔
مہا بھارت میں مذکور ایک کہانی کے مطابق ایک سویمبر میں پانڈوؤں اور كوروؤں کے دادا بھیشم نے کاشی نریش کی تین بیٹیوں امبا، امبیکا اور امبالكا کو اغوا کر لیا تھا۔
کرن نے بھی دريودھن کے لیے کاشی کی شہزادی کو زبردستی اغوا کیا تھا، جس کی وجہ سے کاشی نریش مہا بھارت کی جنگ میں پانڈوؤں کی طرف سے لڑے تھے۔
كالانتر میں گنگا کے سیلاب نے ہستینا پور کو ڈبو دیا، تب پانڈوؤں کی نسل موجودہ الہ آباد میں جمنا کے کنارے واقع کوسامبی میں نیا دار الحکومت بنا کر بس گئی اور ان کی یہ ریاست وتس کہلائی اور کاشی پر وتس کا قبضہ ہو گیا۔
1910ء میں برطانوی انتظامیہ نے وارانسی کو ایک نئی بھارتی ریاست بنایا اور رام نگر کو اس کا ہیڈکوارٹر بنایا، لیکن اس کا دائرہ اختیار کچھ نہیں تھا۔
وارانسی قرون وسطی کے دوران میں دانشوروں اور محققین کی سرگرمی کا مرکز بنا رہا، جس نے دھرم اور تعلیم کے ایک ثقافتی مرکز کے طور پر اس کی شہرت میں اہم کردار ادا کیا۔
اس کے علاوہ رویداس ایک پندرہویں صدی کا سماجی مذہبی مصلح، صوفی، شاعر، مسافر اور روحانی شخصیت یہاں پیدا ہوا اور یہاں مقیم رہا جو مقامی چمڑہ سازی کی صنعت میں ملازم تھا۔
اس گھاٹ کی تعمیر 150 سال پہلے 1830ء میں گوالیار کی مہارانی بے جابائی سندھیا نے کرائی تھی اور اور اس سے جڑا ہوا شیو مندر جزوی طور پر دریا کے پانی میں ڈوبا ہوا ہے۔
عام دنوں میں صبح کے وقت تقریباً 300 لوگ فی گھنٹہ یہاں آتے ہیں جبکہ تہوار کے دنوں میں یہ تعدا 2500 افراد فی گھنٹہ تک جا پہنچتی ہے۔
دوسری کہانی کے مطابق بھگوان شیو کو اپنے بھگتوں سے چھٹی ہی نہیں مل پاتی تھی، دیوی پاروتی اس پریشان ہوئیں اور شیو جی کو روکے رکھنے کے لیے اپنے کان کی نیکرنیکا وہیں چھپا دی اور شیو جی سے اسے ڈھونڈنے کو کہا۔
اس گھاٹ کی خاصیت یہ ہے کہ یہاں مسلسل ہندو انتیشٹی ہوتی رہتی ہیں اور گھاٹ پر چتا کی آگ مسلسل جلتی ہی رہتی ہے، کبھی بھی بجھنے نہیں پاتی۔
ہندو عقیدے کے مطابق دریائے گنگا سب کے گناہ کو ختم کر دیتا ہے اور کاشی میں وفات خوش قسمتی سے ہی ملتی ہے اور اگر مل جائے تو روح تناسخ کے دائرے سے آزاد ہو کر نجات پا جاتی ہے۔
ان میں کاشی وشوناتھ مندر، اناپورنا مندر، ڈنھڈھراج گنیش، بھال بھیرو، درگا مندر، سنکٹ موچن ہنومان مندر، تلسی مانس مندر، نیا وشوناتھ مندر، بھارت ماتا مندر، سنكٹھا دیوی مندر اور وشالاكشی مندر اہم ہیں۔
گنگا کے پانی میں آلودگی ہونا سب کے لیے تشویش کا موضوع تھا، لیکن اب اس کا بہاؤ بھی کم ہوتا جا رہا ہے، جس کی وجہ سے اتراکھنڈ سے لے کر خلیج بنگال تک فکر ظاہر کی جا رہی ہے۔
28 جنوری، 1983ء کو مندر کی انتظامیہ اتر پردیش حکومت نے لے لی اور اس وقت کے کاشی نریش ڈویے بھوتی نارائن سنگھ کی صدارت میں اسے ایک ٹرسٹ کے حوالے کر دیا۔
ہر شام پجاریوں کے ایک گروہ یہاں اگنی پوجا کرتا ہے جس میں بھگوان شو، گنگا دریا، سوریا دیو، اگنیدیو اور پوری کائنات کو آہوتیاں سمان کی جاتی ہیں۔
روزگار افراد میں تقریباً 40 فیصد صنعت، کاروبار اور تجارت میں 26 فیصد، دیگر خدمات میں 19 فیصد، نقل و حمل اور مواصلات میں 8 فیصد، زراعت میں 4 فیصد، تعمیرات میں 2 فیصد اور 2 فیصد معمولی کارکن ہیں۔
وارانسی کا پرانا شہر گنگا تیرے شہر کا تقریباً چوتھائی حصہ ہے جو بھیڑ بھاڑ والی تنگ گلیوں اور ان کنارے پر سجی ہوئی چھوٹی بڑی ہزا رہا دکانوں اور سینکڑوں ہندو مندروں سے بھرا ہوا ہے۔
رام نگر قلعہ اور اس کا عجائب گھر اب بنارس کے بادشاہوں کے تاریخی ورثہ طور پر محفوظ ہیں اور اٹھارویں صدی سے کاشی نریش کی سرکاری رہائش بھی ہے۔
1897ء میں مارک ٹوین شہر کے بارے میں لکھتا ہے کہ "بنارس تاریخ سے پرانا، روایت سے پرانا، اسطورہ سے پرانا اور ان سب کو اکھٹا کر دیا جائے تو یہ دگنا پرانا ہے۔
یہاں سونے اور چاندی کی تاروں سے سجا ریشم اور بروکیڈ، قالین بنائی، لکڑی کے کھلونے، کانچ کی چوڑیاں، ہاتھی دانت کا کام، عطورات، تانبے کے برتن اور مختلف دستکاری اشیا دستیاب ہیں۔
مشہور چینی سیاح ہوئن سانگ نے شہر کو مذہبی، تعلیمی اور فنکارانہ سرگرمیوں کا مرکز بتایا اور اس کا رقبہ دریائے گنگا کے کنارے 5 کلومیٹر تک وسیع لکھا ہے۔
شہر میں کئی بینک موجود ہیں ہے جن میں الہ آباد بینک، آندھرا بینک، بینک آف بڑودا، کینرا بینک، سینٹرل بینک آف انڈیا، کارپوریشن بینک، انڈین اوورسیز بینک، اسٹیٹ بینک آف انڈیا شامل ہیں۔
ایک مرجان کا نظر آنے والا گول جسم یا سر دراصل کئی چھوٹے چھوٹے گولوں سے ملکر بننے والی ایک کالونی ہوتا ہے، ان چھوٹے گولوں کو سَليلَہ کہا جاتا ہے، ہر سلیلہ جسامت میں صرف چند ملی میٹر قطر کا ہوتا ہے۔
اور یہ معتدد سلیلوں سے بنی ہوئی کالونی یا مستعمرہ، ایک واحد اکائی یا واحد جاندار کی طرح رہتا ہے کہ یہ تمام کے تمام سلیلے ایک ہی واحد معدی دورانی نطام سے اپنی غذا حاصل کرتے ہیں۔
مزید یہ کہ مرجان کے جسم کے مستعمرہ یا کالونی میں موجود یہ تمام سلیلے درحقیقت مثل تولیدے ہوتے ہیں کیونکہ ان تمام میں وراثی مادے کی ساخت یکساں یا مثالی ہوتی ہے۔
سلیلوں کی ہر نئی آنے والی نسل، اپنے سے پہلی نسل کے سلیلوں کے چھوڑے ہوئے ڈھانچوں پر پروان چڑھتی ہے اور اسی طرح اس جاندار وہ جسم بنتا ہے جس کے لیے یہ مشہور ہیں ، مگر یہ جاندار ماحولیاتی اثرات سے متاثر بھی ہو رہے ہیں جیسا کہ بعد میں ذکر آئے گا۔
گو کہ شقائق بحری اپنی غذا کے لیے مچھلیوں وغیرہ اور مرجان، عوالق کو شکار کرسکتے ہیں مگر اپنی غذا کا بڑا حصہ یہ یک خلوی متعایشی جانداروں سے حاصل کرتے ہیں، ان یک خلوی جانداروں کو دوامی سیاط کہا جاتا ہے اور انکو یہ نام دینے کی وجہ یہ ہے کہ طحالب کی اس قسم کے جانداروں کے جسم میں تار نما ساخت لگی ہوتی ہے جو انکو حرکت میں چپوؤں کی طرح مدد دیتی ہے اس ساخت کو سیاط کہا جاتا ہے اور ان جانوروں کے سیاط میں خاص بات یہ ہوتی ہے کہ یہ مستقل گردشی حرکت میں رہتا ہے اسی مستقل پن وجہ سے ان کے نام میں دوامی کا لفظ شامل ہوا، یعنی دوامی سیاط۔
اس کا تعلق حیوانات کی جماعت گلحیوانات سے ہے جس کو انگریزی میں کہا جاتا ہے اور جانداروں کی اس حماعت کو یہ نام دینے کی وجہ کچھ یوں ہے کہ ان کے جسم کے خوبصورت رنگوں کے باعث ان پر پھول ہونے کا گمان ہوتا ہے۔
یہ جاندار، ذیلی جماعت، حیوان گلتیہ کے طبقہ استخوانیہ سے تعلق رکھتے ہیں، ان کے طبقہ کو استخوانیہ کہنے کی وجہ یہ ہے کہ یہ جاندار ایک سخت ڈھانچہ بناتے ہیں، ان کے مزید ذکر کے لیے انکا صفحہ مخصوص ہے۔
چونکہ ان جانداروں میں دھاگہ نما اجسام رکھنے والے خانے پائے جاتے ہیں جنکو کیسہ خیطیہ کہا جاتا ہے، یہ جاندار ان دھاگہ نما خیطیوں کو اپنے بچاؤ اور شکار میں استعمال کرتے ہیں۔
جماعت، گلحیوانات میں شامل یہ دونوں جاندار معدی دورانی ہیں کیونکہ ان میں غذا کی نالی ہی ہضم شدہ غذا کو پھر جسم کے تمام حصوں تک پہنچا دیتا ہے ۔
علم بیان کی اصطلاح میں جب کسی ایک شے کی کسی اچھی یا بری خصوصیت کو کسی دوسری شے کی اچھی یا بری خصوصیت کے معنی قرار دیا جائے تو اسے تشبیہ کہتے ہیں۔
وہ جب کراچی میں اسسٹنٹ کمشنر تھے اسی وقت جنرل یحییٰ خاں کے عتاب کے بھی شکار ہوئے اور یحییٰ خاں نے جو 303 افسران کی ہٹ لسٹ تیار کر رکھی تھی اس میں مصطفٰی زیدی کا نام بھی تھا مگر فوجی آمر کی گولیوں سے قبل وہ کسی بڑی سازش کا شکار ہو گئے اور اس کا سبب بنی ایک خاتون شہناز گل، جس کے باعث مصطفٰی زیدی کو اپنی زندگی سے ہاتھ دھونا پڑا۔
سید مصطفٰی حسین زیدی کی پیدائش 10 اکتوبر 1930ء کو ایک متمول خاندان میں ہوئی تھی ان کے والد سید لخت حسین زیدی سی آئی ڈی کے ایک اعلیٰ افسر تھے۔
الہ آباد یونیو رسٹی سے انہوں نے گریجویشن کیا تھا اور صرف 19 سال کی عمر میں ان کا شعری مجموعہ ”موج مری صدف صدف“ کے عنوان سے شائع ہوا تھا جس کا دیباچہ فراق گورکھپوری نے لکھا تھا اور فراق صاحب نے ان کی شکل میں ایک بڑے شاعر کی پیش گوئی کی تھی۔
زیدی کے وہ معاشقے جو بدنامی کی حد تک مشہور ہوئے ان میں سے سروج بالا سرن ، سرلا کپور ، پریم کمار جین (کرسچن کالج الہ آباد میں ہم جماعت خوبرو لڑکا جس کے نام مجموعہ روشنی معنون ہے)، مس سمتھ ، ویرا فان ، دختر صادق ، شہناز گل (گوجرانولہ کے کشمیری خاندان سے تعلق رکھنے والی اور کراچی جمخانہ کے ممبر سلیم کی بیوی) شامل ہیں۔
پشاور یونیورسٹی اسلامیہ کالج میں بھی ایک خوبرو امریکن استانی پروفیسر مس سمتھ پر زیدی کی دل پھینک طبیعت نے پیش دستی کی اور ملازمت سے ہاتھ دھو بیٹھے۔
اس کے علاوہ اس کا قدیم نام ستادری ہے تبت کے مقامی لوگ اسے دریائے ہاتھی بھی کہتے ہیں دریائے ستلج ہمالیہ کی گھاٹیوں سے گزر کر ہماچل پردیش کی ریاست میں 900 میل تک کے علاقے کو سیراب کرتا ہوا، ضلع ہوشیار پور کے میدانی علاقوں میں آ جاتا ہے۔
یہاں سے ایک بڑی نہر کی شکل میں جنوب مغرب کی طرف بہتا ہوا دریائے بیاس میں گر کر پاکستانی پنجاب کے ضلع قصور میں پاکستانی علاقہ میں داخل ہوتا ہے اور اوچ شریف سے ہوتا ہوا پنجند کے مقام پر دریائے چناب میں ضم ہوجاتا ہے یہ مقام بہاولپور سے 62 کلومیٹر مغرب میں ہے۔
نواب بہاولپور نے اپنی ریاست کو زرخیز بنانے کے لیے دریائے ستلج سے نہریں نکالیں، جن کا پانی نہ صرف زمینوں کو سیراب کر رہا ہے بلکہ صحرائے چولستان کے کچھ علاقوں میں فصلیں اگانے میں استعمال ہوتا ہے۔
ہندوستان نے دریائے ستلج پر بھاکرہ بند تعمیر کیا ہے، جس سے 450,000 کلو واٹ بجلی پیدا ہوتی ہے اور اس کا پانی زرعی مقاصد کے لیے استعمال کیا جاتا ہے۔
انیس سو پچپن میں جب مغربی پاکستان کے چاروں صوبوں کو ملا کر ون یونٹ قائم کیا گیا تو خیرپور ریاست سے ان کی خدمات مغربی پاکستان حکومت کے حوالے کردی گئیں- بروہی نے محکمہ اطلاعات میں مختلف عہدوں پر کام کیا اور آخر میں سیکریٹری اطلاعات سندھ کے طور پر ریٹائر ہوئے- اپنی باغی طبیعت کی وجہ سے ان کا سزا کے طور پر مختلف مقامات پر تبادلہ ہوتا رہا- سال انیس سو باہتر میں بعض اختلافات کی وجہ سے بروہی کو ذوالفقارعلی بھٹو نے نوکری سے نکال دیا- لیکن ملک میں مارشل لا کے نفاذ کے بعد جنرل ضیاالحق نے انہیں دوبارہ طلب کیا اور وہ سرکاری ملازمت پر بحال کر دیے گئے-
علی احمد بروہی گھوٹکی ضلع کے قصبے کھنبڑا میں پیدا ہوئے- ابتدائی تعلیمشکارپور کے شہر گڑھی یاسین سے حاصل کرنے کے بعد سندھ مدرسۃ السلام کراچی سے میٹرک کیا - اور انیس سو اکتالیس میں رائل بحریہ میں ملازمت اختیار کی- انیس سو چھیالیس میں برصغیر کی تاریح کی مشہور فوجی بغاوت جو رائل نیوی بغاوت کے طور پر مشہور ہوئی اس میں انہوں نے بڑھ چڑھ کر حصہ لیا-